WIIK ปิดเทรดวอลุ่มกระฉูดเกือบ 300 ลบ.
WIIK ปิดตลาดวันนี้อยู่ที่ 3.10 บาท บวก 0.28 บาท หรือ 9.93% มูลค่าการซื้อขาย 292.6 ล้านบาท
11 พ.ย. 2558

ผู้สื่อข่าวรายงานว่า ราคาหุ้น บริษัท วิค แอนด์ ฮุคลันด์ จำกัด (มหาชน) หรือ WIIK ปิดตลาดวันนี้อยู่ที่ 3.10 บาท บวก 0.28 บาท หรือ 9.93% มูลค่าการซื้อขาย 292.6 ล้านบาท  โดยเปิดตลาดที่ 3.04 บาท ปรับตัวขึ้นแตะระดับสูงสุด 3.18 บาท และต่ำสุดที่ 2.96 บาท
โดย WIIK รายงานผลการดำเนินงานไตรมาส 3/58 สิ้นสุดวันที่ 30 กันยายน 2558 พลิกมีกำไรสุทธิ  34.13 ล้านบาท หรือกำไรต่อหุ้น 0.11 บาท เพิ่มขึ้น 1,126.38% เทียบกับช่วงเดียวกันของปีก่อนขาดทุนสุทธิ 3.32 ล้านบาท หรือขาดทุนต่อหุ้น 0.01 บาท
ส่วนงวด 9 เดือน 2558 มีกำไรสุทธิ 67.19 ล้านบาท กำไรต่อหุ้น 0.22 บาท หรือเพิ่มขึ้น 3,087.62% เทียบช่วงเดียวกันของปีก่อนมีกำไร 2.11 ล้านบาท กำไรต่อหุ้น 0.01 บาทเนื่องจากรายได้จากการขายและบริการเพิ่มขึ้น อีกทั้งต้นทุนขายและบริการลดลง